burgasdotpro/wikipedia huggingface dataset:
Zálesie (potok)

 Zálesie je potok v regióne Spiš, na území obcí Zálesie a Matiašovce v okrese Kežmarok v Prešovskom kraji. Je pravostranným prítokom vodného toku Rieka, ktorý ústi ďalej do Dunajca; má dĺžku . Je vodným tokom IV. rádu. Geomorfologická kategorizácia: geomorfologický celok Spišská Magura, geomorfologický podcelok Veterný vrch.
Prameň.
Pramení v nadmorskej výške v lesnom extraviláne na severnom svahu hrebeňa vrchu Hulok v južnej časti územia obce Zálesie v okrese Kežmarok, v geomorfologickom celku Spišská Magura v geomorfologickom podcelku Veterný vrch. Vrchol vrchu Hulok s nadmorskou výškou leží už na území susednej obce Reľov v okrese Kežmarok.
Opis toku.
Tečie severozápadoseverným smerom lesným extravilánom, postupne preteká cez les, ktorý sa strieda s trvalým trávnym porastom, v nadmorskej výške vteká do intravilánu obce Zálesie, v nadmorskej výške priberá bezmenný ľavostranný prítok, bez zmeny smeru preteká intravilánom zhruba kopírujúc cestu okolo ktorej je sústredená zástavba obce, v nadmorskej výške priberá bezmenný ľavostranný prítok, pravým brehom obmýva úpätie lesa a pasienka "Dudovky" a ľavým brehom úpätie lesa a pasienka "Giblík", v nadmorskej výške opúšťa intravilán obce a vteká do poľnohospodárskeho extravilánu premiešaného lesom, v nadmorskej výške pretína obecnú hranicu, kde priberá pravostranný bezmenný prítok, a vteká na územie Matiašoviec, postupne sa stáča na západ, ľavým brehom obmýva úpätie lesa "Záleská úboč" a lesa "Hájnica", opúšťa lesný extravilán a pokračuje v poľnohospodárskom extraviláne, veľkým oblúkom na úpätí lesa "Pekielky" sa stáča na sever a v nadmorskej výške v poľnohospodárskom extraviláne Matiašoviec ústi do vodného toku Rieka ako jeho pravostranný prítok v povodí Dunajca. Potok "Zálesie" má tri bezmenné prítoky.
Vodný tok "Zálesie" pramení a preteká v hornej polovici toku na území obce Zálesie a v dolnej polovici toku preteká a ústi na území obce Matiašovce v okrese Kežmarok v Prešovskom kraji, v geomorfologickom celku Spišská Magura v geomorfologickom podcelku Veterný vrch.
Pôvod názvu.
Názov vodného toku "Zálesie" má pôvod v názve obce Zálesie, ktorej extravilánom i intravilánom potok v hornej polovici toku preteká. Názov obce "Zálesie" bol bez zmeny prenesený na potok ako jednoslovné hydronymum. Názov obce "Zálesie", ako typický predstaviteľ jednoslovného predponovo-príponového toponyma, má pôvod v charakteristickej polohe pomenúvaného geografického objektu (osady neskôr obce) vo význame "objekt z pohľadu pomenovateľa umiestený za väčšou plochou súvisle porastenou stromami, za lesom, za horou, za hájom". Názov obce je aj pre dnešného používateľa slovenčiny motivačne jasný.
Hydronymum "Zálesie" bolo štandardizované v roku 1976.
Horný lom

Horný lom () je vrch v Považskom Inovci. Leží nad obcou Zlatníky, približne východne od Nového Mesta nad Váhom. 
Poloha.
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Bánovce nad Bebravou a v katastrálnom území obce Zlatníky. Nachádza sa v rázsoche, východne od Jakubovej a vrcholom nevedie značená trasa.
Opis.
Horný lom je málo výrazný pahorok, vybiehajúci juhovýchodným smerom z hlavného hrebeňa medzi Jakubovou a Krželnicou. Niektoré zdroje uvádzajú pod týmto názvom susednú kótu v hlavnom hrebeni, ktorá na iných mapách nie je pomenovaná. Zalesneným vrchom nevedie značený chodník a prístupný je z hlavného hrebeňa. Severným susedom je vrch Krželnica (), západne leží Jakubová (), južne Dolný lom () a severovýchodne vrch Močiare (). Vrch patrí do povodia rieky Nitry a odvodňuje ho riečka Chotina a jej prítoky. Najbližšími sídlami sú na severozápade ležiaci Selec, západne situovaná Kálnica a východne ležiace obce Dubodiel a Zlatníky. 
Výhľady.
Vrchol a taktiež hrebeň sú pokryté lesným porastom, preto rozhľad je možný len z menších lokalít s nízkou vegetáciou. Vzhľadom na polohu pod hlavným hrebeňom sú najlepšie pozorovateľné práve okolité vrchy pohoria, no pri vhodných podmienkach je viditeľná veľká časť Nitrianskej pahorkatiny a Nitrianskej nivy, ako aj pohoria Tribeč, Pohronský Inovec a Vtáčnik.
Prístup.
Na vrchol nevedie značená trasa, preto je prístupný lesnými chodníkmi z okolitých obcí alebo z hlavného hrebeňa.
UBS

UBS Group AG je švajčiarska banka a medzinárodná akciová spoločnosť poskytujúca finančné služby a poradenstvo pre privátnych, inštitucionálnych a korporátnych klientov. UBS je najväčší správca majetku na svete a má vo svojej štruktúre 4 obchodné divízie: Global Wealth Management (Celosvetová správa majetku), Personal &amp; Corporate Banking (Personálne &amp; Korporátne bankovníctvo), Asset Management (Správa majetku) a Investment Bank (Investičná banka).
Rys karpatský

Rys karpatský (lat. "Lynx lynx carpathicus") je poddruh rysa ostrovida, ktorý sa vyskytuje v Karpatskej kotline v Rumunsku, na Slovensku, v Maďarsku, na Ukrajine a v Bulharsku.
Popis.
Rys karpatský je v porovnaní s inými druhmi mačiek pomerne veľký. Má dlhé nohy a chvost, veľké labky a chlpy na lícach tvoriace lem tváre. Má vysoké uši s nápadnými čiernymi chumáčmi. Podobne ako iné poddruhy rysa, aj rys karpatský má veľké, chlpaté labky, ktoré rozširujúcim sa pohybom prstov narážajú na zem, čo im umožňuje kráčať nad snehom a nezabárať sa. Hustá srsť ich v zime chráni pred chladom. Majú mäkkú srsť, ktorá má hustejšie množstvo škvŕn ako iné poddruhy rysa. Jednotlivé karpatské rysy majú rôzne vzory škvŕn, čo umožňuje výskumníkom ľahšiu identifikáciu.
Rozšírenie a biotop.
V karpatských horských pásmach Európy sa vyskytujú najmä rysy karpatské. Ich lov je umžnený v severných lesoch Európy a Ázie.
Ekológia a správanie.
Karpatské rysy nie sú rýchlymi bežcami v porovnaní s inými druhmi mačiek. Namiesto behu sa spoliehajú na prekvapivé útoky, ktorými nečakane zabijú svoju korisť. Sú to osamelé stvorenia, vyhýbajú sa ľuďom a schádzajú sa len preto, aby sa rozmnožovali.
Diéta.
Podobne ako iné druhy mačiek, aj rys karpatský je mäsožravý a živí sa jeleňmi, kozami a ovcami. V časoch nedostatku potravy je známe, že sa živia aj menšími tvormi, akými sú zajace, králiky, tetrovy, líšky a iné hlodavce. Lovia v noci a ľudia ich z tohto dôvodu často nezbadajú.
Rozmnožovanie a výchova mláďat.
Karpatskej rysy majú obdobie gravidity 63 až 74 dní. Ich vrhy majú zvyčajne jedno až štyri mačiatka, ktoré pri narodení vážia 240 až 430 gramov a rodia sa slepé. Samica rysa vychováva mačiatka sama a samec sa na ich výchove nezúčastňuje. Mačiatka zostávajú so svojou matkou 10 mesiacov.
Zachovanie poddruhu.
"L. l. carpathicus" sa kedysi bežne vyskytoval v celej Európe, no v súčasnosti v niektorých oblastiach vyhynul. Na rozdiel od rozširujúcich sa populácií mnohých veľkých šeliem v Európe sa populácia rysa karpatského v Západných Karpatoch javí ako neschopná rozšíriť sa za západné hranice svojho súčasného územia na česko-slovenských hraniciach. Pretrvávajúca nízka hustota, vysoká fluktuácia druhov a samičia filopatria môžu byť zodpovedné za prekážku rozširovania jeho rozsahu. Činnosti ako je napríklad pytliactvo a zvyšujúca sa fragmentácia krajiny v Západných Karpatoch, tento problém ešte viac zhoršili. Okrem toho v dôsledku reintrodukcie v 70. rokoch 20. storočia žije na území Chorvátska, Slovinska a Bosny ohrozená populácia rysov. Jeho hlavný biotop, Karpaty, sú obľúbenou ekoturistickou destináciou. Nelegálna ťažba dreva je v tejto oblasti tiež dosťrozšírená, pretože miestne zákony nemajú dostatok financií na ich reálne presadzovanie.
Deoxyuridínmonofosfát

Deoxyuridínmonofosfát (dUMP), tiež známy ako kyselina deoxyuridylová alebo jej konjugovaná báza deoxyuridylát, je deoxynukleotid. Skladá sa z bázy uracilu, deoxyribózy a fosfátovej skupiny.
dUMP je intermediát v metabolizme deoxyribonukleotidov.
Biosyntéza.
dUMP je forma uridínmonofosfátu (UMP), v ktorej je ribóza nahradená deoxyribózou. Na 2' uhlíku ribózy je teda hydroxylová skupina nahradená atómom vodíka, čím vzniká deoxyribóza. dUMP je prekurzorom deoxytymidínmonofosfátu (dTMP), ktorý vystupuje pri biosyntéze nukleotidov DNA.
Syntéza dUMP je niekoľkokrokový proces, ktorý začína UMP, produktom pyrimidínovej biosyntézy. Enzým nukleozidmonofosfátkináza premieňa UMP a adenozíntrifosfát (ATP) na uridíndifosfát (UDP) a adenozíndifosfát (ADP).
Enzým ribonukleotidreduktáza spustí pri nadbytku ATP reťazovú reakciu s UDP, ktorá katalyzuje tvorbu deoxyuridíndifosfátu (dUDP), ktorý sa potom mení na deoxyuridíntrifosfát (dUTP), potom na dUMP vďaka pridaniu alebo odobratiu fosfátových skupín.
Európska liga UEFA 2021/2022

Európska liga UEFA 2021/2022 bola 51. sezónou Európskej ligy UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Kvalifikácia sa konala v auguste 2021 a hlavná časť od septembra 2021 do mája 2022.
Tento ročník bol prvým od sezóny 1998/99 (posledná sezóna Pohára víťazov pohárov), kedy sa hrali tri veľké medzinárodné súťaže pod patronátom UEFA (Liga Majstrov, Európska liga, Európska konferenčná liga). Víťaz Európskej ligy 2021/2022 Eintracht Frankfurt sa automaticky kvalifikoval do skupinovej fázy Ligy majstrov 2022/2023, takisto získal právo účasti v zápase o Superpohár UEFA 2022.
Finále sa odohralo 18. mája 2022 v Seville v Španielsku, na štadióne Estadio Ramón Sánchez Pizjuán.
Účastnícke miesta.
Celkom 58 tímov z 33 členských krajín UEFA sa zúčastnilo Európskej ligy UEFA 2021/2022. Každá krajina mala pridelený počet miest podľa koeficientov UEFA:
Rebríček UEFA.
Účastnícke miesta pre Európsku ligu UEFA 2021/2022 boli rozdelené podľa koeficientu UEFA z roku 2020, do ktorého boli započítané výsledky klubov danej krajiny v európskych pohárových súťažiach od sezóny 2015/2016 do sezóny 2019/2020 vrátane. 
Kvalifikácia.
3. kvalifikačné kolo.
Majstrovská časť
Nemajstrovská časť
Skupinová fáza.
Skupinovú fázu Európskej ligy UEFA 2021/2022 hralo 32 tímov – 10 víťazov zo 4. kvalifikačného kola EL, 10 tímov vyradených v kvalifikácii Ligy majstrov a 12 tímov, ktoré boli zaradené priamo do skupinovej fázy.
Play - off.
Štvrťfinále.
Žreb štvrťfinále sa konal 18. marca 2022. Prvé zápasy sa hrali 7. apríla, druhé zápasy 14. apríla 2022.
Semifinále.
Žreb semifinále sa konal 18. marca 2022, hneď po žrebovaní štvrťfinále. Prvé zápasy sa hrali 28. apríla, druhé zápasy 5. mája 2022.
Záskalský potok

 Záskalský potok je potok v regióne Orava, na území mesta Dolný Kubín v mestskej časti Záskalie v okrese Dolný Kubín v Žilinskom kraji. Je pravostranným prítokom Oravy, v povodí Váhu; má dĺžku . Je vodným tokom IV. rádu. Hydrologické poradie (číslo povodia): 4-21-04-8529. Geomorfologická kategorizácia: geomorfologická oblasť Stredné Beskydy, geomorfologický celok Oravská vrchovina.
Prameň.
Pramení v nadmorskej výške v lesnom extraviláne na juhovýchodnom úbočí vrchu Minčol s nadmorskou výškou v lese "Bucľov" na území mesta Dolný Kubín mestskej časti Záskalie v okrese Dolný Kubín, v geomorfologickom celku Oravská vrchovina.
Opis toku.
Tečie juhovýchodojužným smerom, postupne je lesný extravilán vystriedaný pasienkami a lúkami, pravým brehom obmýva les "Blatná", esovite sa skrúca, opäť preteká lesným extravilánom, v nadmorskej výške priberá bezmenný pravostranný prítok pritekajúci zo svahov vrchu Pikula s nadmorskou výškou , v nadmorskej výške priberá bezmenný pravostranný prítok, lesný porast je opäť striedaný trvalým trávnym porastom, v nadmorskej výške priberá bezmenný ľavostranný prítok, v nadmorskej výške priberá bezmenný pravostranný prítok a zakrátko i v nadmorskej výške bezmenný pravostranný prítok, v nadmorskej výške priberá ďalší bezmenný pravostranný prítok, stáča sa do východného smeru, povyše intravilánu mestskej časti Záskalie pravým brehom obmýva samotu "Pltisko" a v nadmorskej výške ústi do Oravy ako jej pravostranný prítok. Orava ďalej ústi do Váhu. "Záskalský potok" má šesť bezmenných prítokov.
"Záskalský potok" pramení, preteká a ústi na území mesta Dolný Kubín, v priestore katastrálneho územia mestskej časti Záskalie v okrese Dolný Kubín, v Žilinskom kraji, v geomorfologickom celku Oravská vrchovina.
Pôvod názvu.
Názov vodného toku "Záskalský potok" má pôvod v názve mestskej časti Záskalie v meste Dolný Kubín, v priestore ktorej pramení, preteká a ústi. Z toponyma "Záskalie" rozšírením o formant "-ský" a kombináciou so všeobecným podstatným menom potok s významom "menší prirodzený vodný tok" bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) "Záskalský potok" ako súčasť veľmi početnej skupiny názvov v slovenskej toponymii, najmä hydronymii. Názov mestskej časti "Záskalie", ako typický predstaviteľ predponovo-príponového toponyma, má pôvod v polohe pomenúvaného geografického objektu z hľadiska pomenúvateľa vo význame "objekt ležiaci za skalou/za skalami, za súvislou masou kameňa, za tvrdou horninou". Motivácia pomenovania je aj v súčasnej slovenčine jasná.
Hydronymum "Záskalský potok" bolo štandardizované v roku 1994. Najstarší dochovaný písomný záznam toponyma Záskalie je z roka 1345.
Sokolec (vrch v Tribeči)

Sokolec () je vrch v pohorí Tribeč. Leží nad obcou Malá Lehota, približne juhovýchodne od Partizánskeho.
Poloha.
Nachádza sa vo východnej časti pohoria, v geomorfologickom podcelku Rázdiel a časti Skýcovská vrchovina. Vrchol leží v Banskobystrickom kraji, na území okresu Žarnovica a zasahuje na katastrálne územie obcí Veľké Pole a Malá Lehota. Hrebeň vrchu je súčasťou prírodnej rezervácie Sokolec.
Opis.
Sokolec je druhý najvyšší vrch pohoria, ležiaci v jeho východnej časti. Okolitá oblasť je výrazne nižšia, no kúsok severne () začína hrebeň susedného pohoria Vtáčnik s vyššími vrchmi. Potvrdzuje to severný sused, vrch Stráž (), severozápadne leží Cígerova skala (), juhozápadne vrch Lámaniny () a juhovýchodne vrch Vojšín (). Západnú časť masívu odvodňujú prítoky Hostianskeho potoka do Žitavy v povodí rieky Nitry, do Žitavy prúdi i voda z južných svahov, ktoré sú prameniskom Žitavice. Zo severovýchodných svahov voda odteká Píľanským potokom do rieky Kľak v povodí Hrona. Najbližšími sídlami sú na južnom úpätí situované štále obce Malá Lehota, severovýchodne ležiace Veľké Pole a východne ležiaca Píla. 
Výhľady.
Vrcholový hrebeň, ktorý je súčasťou chráneného územia, je pokrytý lesným porastom. Rozhľad preto poskytujú len malé lokality bez porastu, najmä na svahoch. Viditeľné sú najmä okolité vrchy pohoria, z vhodných miest však možno pozorovať i časť Vtáčnika, Štiavnické vrchy, Pohronský Inovec, Považský Inovec či Strážovské vrchy.
Prístup.
Vrchol leží v prírodnej rezervácii, kde je obmedzený pohyb osôb a nakoľko naň nevedie značená turistická trasa, pohyb osôb je tam nežiadúci. Červeno značená Rudná magistrála prechádza západne ležiacim sedlom, spájajúcim Sokolec a Lámaniny. Vrch je dostupný z okolitých osád (štálov).
Parlamentné voľby v Moldavsku v roku 2021

 Predčasné parlamentné voľby v Moldavsku sa uskutočnili 11. júla 2021. Približne 3 milióny moldavských občanov si v nich vyberalo 101 poslancov Parlamentu Moldavskej republiky. Víťazom sa stala stredopravá Strana akcie a solidarity (PAS), ktorá získala viac ako 52% a 63 kresiel. Okrem nej sa do parlamentu dostali už len dve ďalšie zoskupenia - Volebný blok komunistov a socialistov (BECS) s 27% a populistická strana "Şor" s 5%. Volebná účasť dosiahla 52,3%. 
Voľby boli vnímané najmä ako súboj proeurópskych (PAS) a proruských (BECS, Şor) síl. Jednoznačné víťazstvo PAS predpokladá zlepšenie vzťahov s EÚ a USA, ale aj stabilizovanie politickej scény, ktorá trpela v posledných rokoch mocenskými súbojmi a najmä kauzou krádeže 1 miliardy dolárov z moldavského bankového systému. Organizácia pre bezpečnosť a spoluprácu v Európe označila voľby za súťaživé a dobre zorganizované, hoci sa vyskytli obavy o nezávislosť Centrálnej volebnej komisie. 
23. júla schválil výsledky volieb moldavský Ústavný súd a 6. augusta bola 61 hlasmi vymenovaná nová vláda premiérky Natalie Gavriliţovej.
Kausia

Kausia () bola macedónska pokrývka hlavy. 
Kausia, plstený alebo kožený klobúk so širokou striežkou (v podobe hríbu, niekedy so šnúrkami na uviazanie), bol súčasťou odevu Macedónčanov a susedných národov (napr. Ilýrov). Pripomína podobnú mäkkú pokrývku hlavy zvanú "pakol", ktorú dnes nosia muži v Afganistane (hlavne Nuristanu v pohorí Hindúkuš) a Pakistane (na územiach, ktoré boli kedysi pod macedónskou nadvládou). Kausia bola pravdepodobne lacná a mohli ju ľahko vyrábať pre vojakov v dostatočnom množstve (nosili ju aj chudobní ľudia, aby sa chránili pred slnkom i chladom). Od 4. stor. pred Kr. (v helenistickom období) ju nosili hlavne macedónski vojaci a vysokopostavení úradníci, aby sa odlíšili od ostatných Grékov. Jej názov bol zrejme odvodený z gréckeho slova kausis (καῦσις), čo znamená „teplo“, ktoré pripomína jej schopnosť zahriať.
Pekná ukážka toho, ako vedela kausia ochrániť svojho majiteľa v zlom počasí je uvedená v epigrame gréckeho básnika Antipatra (v Macedónsku), adresovanom rímskemu aristokratovi Luciovi Pisovi okolo roku 11 pred Kr.: 
Purpurovú kausiu s kráľovským diadémom nosili macedónski panovníci ako súčasť kráľovského odevu. Tento diadém bol úzky pás látky, v purpurovej a zlatej farbe. Kausiu s kráľovským diadémom (καυσία a διάδημα) nosil i Alexander Veľký a takisto aj posledný panovník dynastie Ptolemaiovcov. Plutarchos uvádza, že vyslúžiť si u Macedónčanov purpurovú kausiu bolo veľkou poctou: "„... a boli potešení, že od Eumena prijali také pocty, aké králi udeľujú svojim priateľom. Bol totiž splnomocnený rozdávať purpurové kausie a vojenské plášte (chlamys), a to bol medzi Macedónčanmi mimoriadny kráľovský dar.“"
Jan Macák

Jan Macák (* 28. júl 1997, Pardubice, Česko) je český youtuber a influencer. Na internete vystupuje pod pseudonymom MenT.
Život.
Jan Macák sa narodil 28. júla 1997 v Pardubiciach, kde následne aj vyrastal. Študoval na strednej škole s maturitou so zameraním na prácu s verejnosťou, marketing a médiá. Po maturite v roku 2016 sa zapísal na Metropolitnú univerzitu v Prahe, štúdium však po roku ukončil a teraz sa plne venuje YouTubu.
Tvorba.
Svoje prvé video publikoval vo svojich 12 rokoch v roku 2009.
K natáčaniu hier sa dostal postupne cez videohru , pri ktorej s kamarátmi trávil voľný čas. Spolu s nimi vytvoril z tejto hry amatérsky film, ktorý následne nahral na internet, ale film však nemal veľký úspech. Postupne sa k nemu začali pridávať ďalší kamaráti a hráči, a tak začal svoje videá umiestňovať na server YouTube. Po úspechu s GTA začal MenT natáčať aj videohru Minecraft a jeho sledovanosť v nasledujúcich rokoch rapídne stúpla. V roku 2017 tak presiahol na svojom YouTube kanále hranicu 1 milióna odberateľov. Momentálne sa venuje prevažne natáčaniu hier, napr. GTA V, Minecraft, RAFT, The Forest a ďalšie.
Druhým kanálom Jana Macáka je MENTSGARAGE (predtým MenTlive). Tento kanál spočiatku slúžil na vlogovanie, preskúmavanie opustených budov a na natáčanie cestovných videií (napr. z Japonska, ktoré navštívil s youtuberom Kovym). Doteraz najúspešnejšie video na tento kanál nahral v lete roku 2016 a išlo o preskúmavanie opustenej továrne bývalej pardubickej Tesly.
V roku 2021 ho časopis "Forbes" umiestnil na tretie miesto v rebríčku 10 najlepšie platených youtuberov Česka, s odhadovaným ročným príjmom 413 tis. eur.
V súčasnosti sa kanál MENTSGARAGE zameriava najmä na automobilový obsah - zahraničné cesty (napr. do Talianska alebo Rumunska), driftovanie, recenzie, testovanie a predstavovanie automobilov.
Formula 2 v roku 2022

Sezóna 2022 Formuly 2 bude šiestym ročníkom šampionátu FIA Formula 2. Šampionát je sprievodnou sériou Formuly 1. Všetci jazdci pretekajú v identických monopostoch so šasi Dallara F2 2018 a preplňovaným šesťvalcovým vidlicovým motorom od Mecachrome. Pneumatiky dodáva Pirelli.
Kalendár.
Zmeny v kalendári.
Šampionát sa pre svoje pretekárske víkendy vrátil k formátu dvoch pretekov po tom, čo sa v sezóne 2021 dostal pod kritiku, že medzery medzi jednotlivými kolami sú príliš veľké.
Zmeny v športových pravidlách.
Šampionát bude mať reprofilovaný formát bodovania. Body za pole position a najrýchlejšie kolo sa znížia na polovicu; teraz sa budú udeľovať 2 body za pole position a 1 za najrýchlejšie kolo v každých pretekoch. Body v šprinte sa výrazne zmenia, pričom 10 bodov sa udelí pre víťaza, 8 bodov za 2., potom 6 za 3. a klesá až na 1 bod za 8. miesto. Zmeny sa budú týkať aj ďalšej série feederov Formuly 1, šampionátu FIA Formula 3 Championship.
Teta

Teta (lat. "matertera") alebo ujo je príslušník rodiny, je súrodenec,sestra alebo brat, matky. Podobné termíny sú ujo a ujčiná a strýko a stryná sú súrodenci z otcovej línie. Teda brat alebo sestra otca. Potomkovia sú bratranec alebo bratanec a sesternica alebo sestranica.
Pomenovanie teta sa vyskytuje vo všetkých slovanských jazykoch. Teta môže byť aj oslovenie pre dospelú cudziu ženu.
Fleurance

Fleurance môže byť:
Chas Hodges

Charles Nicolas „Chas“ Hodges (* 28. december 1943, Edmonton, Middlesex, Anglicko – † 22. september 2018, Anglicko) bol britský hudobník, spevák a člen dua Chas &amp; Dave s Daveom Peacockom. V minulosti tiež pôsobil v krátkodobej pub rockovej skupine Rockers.
Narodil sa v Edmontone v grófstve Middlesex. Od roku 1975 až do svojej smrti bol hlavným spevákom skupiny Chas &amp; Dave, ktorá celkovo vydala šestnásť albumov. Vo februári 2017 Hodges oznámil, že má rakovinu pažeráka. Zomrel na zápal pľúc so zlyhaním orgánov 22. septembra 2018 vo veku 74 rokov.
Ladislav Lörinc

Mgr. Ladislav Lörinc (* 12. február 1989, Košice) je starosta mestskej časti Košice – Sídlisko KVP a zároveň poslanec mestského zastupiteľstva mesta Košice.
Život.
V mladom veku sa aktívne venoval hádzanej po dobu 12 rokov. Na Univerzite Pavla Jozefa Šafárika v Košiciach študoval v rokov 2008 – 2013 a vyštudoval politológiu a založil vlastnú firmu s názvom Magna Carta NGO aj neziskovú organizáciu s názvom Happy Kids NGO. V rokoch 2014 – 2018 pracoval ako projektový manžér v spoločnosti T-Systems. Počas svojej profesionálnej kariéry mal možnosť pracovať v zahraničí – v Spojenom kráľovstve a Turecku.
Politike sa venuje od svojich 20 rokov a už druhé obdobie je zvoleným poslancom na košickom sídlisku KVP. Pôsobí ako predseda "Komisie športu a aktívneho oddychu".
V komunálnych voľbách 2018 kandidoval za koalíciu KDH, NOVA, OĽANO, PS, SaS, SME RODINA, SPOLU – občianska demokracia, SMK – MKP na post starostu v obci Košice-Sídlisko KVP a do tejto funkcie bol aj zvolený. Získal 52,5% hlasov.
Eva Križanová

Eva Križanová (* 18. jún 1932, Bratislava† 16. november 2021, Bratislava) bola jednou zo zakladateľských osobností slovenskej pamiatkovej starostlivosti.
Životopis.
Narodila sa v rodine pedagógov. Otec Alexander Orgoník (* 19. apríl 1897, Senica† 10. marec 1980) pracoval na Povereníctve školstva a matka Jozefína Orgoníková bola učiteľka. Dcéra Eva bola ich jediné dieťa.
Prvýkrát sa vydala už ako 18-ročná. Manžel Vladimír Križan ju nasmeroval na štúdium dejín umenia, hoci Eva bola prijatá na štúdium medicíny.
Z manželstva s Vladimírom Križanom sa narodil syn Ján. V roku 1959 sa vydala druhýkrát za svojho kolegu - architekta Ing. arch. Milana Križana, s ktorým sa zoznámili pri výskumnej činnosti - venovali sa ako spoluautori Súpisu pamiatok na Slovensku. S ním mala ďalšie dve deti - Zuzanu a Petra.
Eva Križanová bola jednou zo zakladateľských osobností slovenskej pamiatkovej starostlivosti.
Stála pri zrode Pamiatkového ústavu a s ochranou pamiatok spojila celý svoj profesionálny aj osobný život.
Ešte počas štúdií odboru dejín umenia na Filozofickej fakulte Univerzity Komenského, ako žiačka doc. Václava Wagnera, doc. Alžbety Günterovej-Mayerovej a doc. Václava Mencla, zamerala svoju pozornosť na podrobné poznanie architektonických pamiatok.
Po ukončení štúdia v roku 1955 sa zapájala do podrobného terénneho výskumu pamiatkového fondu, podieľala sa na náročných prácach s identifikáciou a súpisom pamiatok na Slovensku. Po ukončení odboru dejín umenia v kombinácii s národopisom v roku 1955 pracovala celý profesionálny život v Štátnom ústave Pamiatkovej starostlivosti až do roku 1990.
Široké spektrum predstavuje jej práca v oblasti propagácie pamiatok - publikovala odborné články, štúdie a intenzívne sa aktivizovala v prednáškovej činnosti.
Lámaniny

Lámaniny () je vrch v pohorí Tribeč. Leží nad obcou Malá Lehota, približne juhovýchodne od Partizánskeho.
Poloha.
Nachádza sa vo východnej časti pohoria, v geomorfologickom podcelku Rázdiel a časti Skýcovská vrchovina. Vrchol leží na pomedzí Nitrianskeho a Banskobystrického kraja, na hranici okresov Zlaté Moravce a Žarnovica a zasahuje na katastrálne územie obcí Jedľové Kostoľany a Malá Lehota. Západným úpätím prechádza Rudná magistrála.
Opis.
Vrch Lámaniny leží v oblasti, kde je niekoľko vrcholov, presahujúcich Najvyšším susedom je vysoký Sokolec, situovaný severovýchodne, juhovýchodne sa nachádza vrch Vojšín (), južne Brezový vrch (), západne Kamenné vráta () a severne Veľká Ostrá (). Masív patrí do povodia rieky Nitry; západné svahy odvodňujú prítoky Hostianskeho potoka do Žitavy, z východných svahov do rovnakej rieky odteká voda potokom Žitavica. Najbližšími sídlami sú na východe ležiaca obec Malá Lehota, južne položené Jedľové Kostoľany a severovýchodne ležiace Veľké Pole a Píla. 
Výhľady.
Vrchol pokrýva lesný porast, znemožňujúci súvislejší rozhľad. Z malých lokalít s nižšou vegetáciou je možné vidieť najmä okolité vrchy pohoria, ojedinele sú pozorovateľné aj Strážovské vrchy, Vtáčnik či Štiavnické vrchy.
Prístup.
Na vrchol nevedie značený chodník, preto prístup vedie z okolitých sídiel, resp. odbočením zo západne vedúcej červeno značenej Rudnej magistrály.
Bezúhonnosť

Bezúhonnosť môže byť:
Africký pohár národov

Africký pohár národov je futbalový turnaj národných reprezentačných tímov Afriky pod hlavičkou CAF. Prvý ročník sa odohral v roku 1957 a pravidelne sa koná každé dva roky od roku 1968. Do roku 2012 sa turnaj konal v párnych rokoch, od roku 2013 v nepárnych.
Prvého ročníka sa zúčastnili iba štyri krajiny a to Egypt, Sudán a Etiópia a Juhoafrická republika, ktorá bola neskôr diskvalifikovaná. Od tej doby sa počet účastníkov zvyšoval až dosiahol úrovne 16 účastníkov v roku 1998. V roku 2019 mal turnaj 24 účastníkov.
Formát turnaja.
Od roku 2019 má turnaj 24 účastníkov. Tímy rozdelia do šiestich skupín. Prvé dva tímy z každej skupiny a štyri najlepšie tímy na treťom mieste postúpia do vyraďovacej fázy. Na rozdiel napríklad od európskeho šampionátu sa na Africkom pohári národov hrá aj o 3. miesto
Fosfotransferáza

Fosfotransferázy sú enzýmy, ktoré katalyzujú fosforylačné reakcie. Klasifikujú sa ako transferázy a je im priradené EC číslo 2.7. Všeobecne katalyzujú reakciu
kde P je fosfátová skupina, A je donor a B je akceptor fosfátovej skupiny.
Klasifikácia.
Fosfotransferázy sú zvyčajne klasifikované podľa akceptorovej molekuly:
Fosfotransferázový systém.
Fosfotransferázový systém (PTS) je komplexná translokačná skupina enzýmov prítomná v mnohých baktériách. PTS presúva cukry (napr. glukózu, manózu a manitol) do bunky. Prvým krokom tejto reakcie je fosforylácia substrátu fosfotransferázou počas transportu. V prípade glukózy je produktom fosforylácie glukóza-6-fosfát (Glc-6-P alebo G-6-P). Kvôli zápornému náboju fosfátovej skupiny nemôže G-6-P voľne opustiť bunku.Toto je zároveň prvá reakcia glykolýzy, pri ktorej sa glukóza rozkladá na pyruvát.
Transaminácia

Transaminácia je chemická reakcia, pri ktorej dochádza k presunu aminoskupiny na ketokyselinu, čím vzniká nová aminokyselina. Vďaka transaminačným reakciám dochádza k deaminácii väčšiny aminokyselín. Je to jedna z hlavných degradačných dráh, ktorá premieňa esenciálne aminokyseliny na neesenciálne aminokyseliny (aminokyseliny, ktoré môžu byť organizmom syntetizované "de novo").
Transamináciu v biochémii vykonávajú enzýmy známe ako transaminázy alebo aminotransferázy. Hlavným akceptorom aminoskupiny je α-ketoglutarát, z ktorého vzniká glutamát:
Aminoskupina glutamátu sa potom presúva na oxalacetát v druhej transaminačnej reakcii, čím vzniká aspartát:
Mechanizmus reakcie.
Transaminácia katalyzovaná aminotransferázami prebieha v dvoch krokoch. V prvom kroku sa α-aminoskupina prenesie na enzým, čím vzniká príslušná α-ketokyselina a amínovaný enzým. V druhom kroku sa aminoskupina prenesie na akceptorovú ketokyselinu, čím vzniká aminokyselina a obnoví sa pôvodný enzým. Chiralita aminokyseliny sa určuje počas transaminácie. Aby mohla táto reakcia prebehnúť, aminotransferázy vyžadujú prítomnosť koenzýmu s aldehydovou skupinou, pyridoxal-5'-fosfátu (PLP), derivátu pyridoxínu (vitamínu B6). Počas reakcie sa PLP mení na pyridoxamín-5'-fosfát (PMP), čo umožňuje väzbu aminoskupiny. PLP je kovalentne naviazaný na enzým v podobe Schiffovej bázy, ktorá vzniká kondenzáciou aldehydovej skupiny s ε-aminoskupinou lyzínu v enzýme.
Produkt transaminačnej reakcie závisí na dostupných α-ketokyselinách. Zvyčajne sa tvoria alanín (z pyruvátu), aspartát (z oxalacetátu) alebo glutamát (z α-ketoglutarátu), keďže príslušné α-ketokyseliny sa tvoria v metabolizme.
Alternatívny mechanizmus.
Druhým typom transaminačnej reakcie je nukleofilná substitúcia amínu alebo amidového iónu na amín alebo amónnu soľ. Napríklad pri ataku primárneho amidového aniónu na primárny amín vznikajú sekundárne amínu:
Symetrické sekundárne amíny sa dajú pripraviť pomocou Raneyho nikla (2RNH2 → R2NH + NH3). Kvartérne amónne soli môžu byť dealkylované etanolamínom:
Aminonaftalény takisto podstupujú transamináciu.
Druhy aminotransferáz.
Transaminácia je katalyzovaná niekoľkými druhmi aminotransferáz. Tie môžu byť špecifické pre konkrétne aminokyseliny, alebo môžu prijímať ako substrát skupinu chemicky podobných aminokyselín. Druhý typy sa aplikuje na rozvetvené aminokyseliny, teda leucín, izoleucín a valín. Dve bežné aminotransferázy sú alanínaminotransferáza (ALT) a aspartátaminotransferáza (AST).
Mark Hamill

Mark Richard Hamill (* 25. september 1951, Oakland, Kalifornia) je americký filmový a dabingový herec. Preslávila ho hlavne rola Luka Skywalkera vo filmovej ságe Star Wars.
Kariéra.
Pochádza zo siedmich detí, detstvo strávil v rôznych štátoch ameriky. Už počas študií sa stal hercom a začal hrať menšie role v seriáloch. V rokoch 1977–1983 sa preslávil vďaka postave Luka Skywalkera vo filmoch "Star Wars: Epizóda IV – Nová nádej", ' a '. Do tejto role sa neskôr vrátil aj do filmov ' z roku 2015, ' z roku 2017 a z roku 2019. Po zakončení prvej trilógie "Star Wars" sa natáčaniu moc nevenoval a hrával v divadle na Brodwayi.
Venoval sa aj dabingu počítačových hier a animovaných filmov. Jeho hlasom hovoril Hobgoblin v animovanom seriáli Spider-Man alebo Joker v Batmanovi, nadaboval aj svoje alter ego v seriáli "Simpsonovci". Svoju najslávnejšiu filmovú postavu často prezentuje na sci-fi comic-conoch.
Čang Kao-li

Čang Kao-li (, ) je bývalý podpredseda vlády Čínskej ľudovej republiky a bývalý člen Stáleho výboru Politbyra Komunistickej strany Číny. V roku 2021 bol čínskou tenistkou Pcheng Šuaj obvinený zo znásilnenia. 
Politická kariéra.
Čang pochádza z chudobnej rodiny z juhovýchodnej provincie Fu-ťien. Po vyštudovaní ekonomiky na Sia-menskej univerzite pracoval pre ropnú firmu v provincii Kuang-tung. Tam začal postupne rásť v byrokratickom ako aj straníckom rebríčku, v roku 1997 sa stal predsedom miestneho výboru KSČ pre juhočínske mesto Šen-čen a o rok neskôr aj podpredsedom provinčného výboru komunistickej strany. V roku 2001 bol povýšený na guvernéra provincie Šan-tung, kde sa o rok neskôr stal aj predsedom provinčného výboru KSČ. V roku 2007 bol povýšený na straníckeho šéfa v meste Tiencin, ktoré spadá priamo pod vládu, a zásluhou čoho sa stal aj členom Politbyra KSČ. 
Po 18. zjazde Komunistickej strany v roku 2012 bol Čang zvolený za člena Stáleho výboru Politbyra Komunistickej strany, najvyššej a najmocnejšej inštitúcie v strane a v štáte. O rok neskôr bol na Všečínskom zhromaždení ľudových zastupiteľov (čínskom parlamente) zvolený za podpredsedu vlády ČĽR. V tejto pozícii mal pod vedení premiéra Li Kche-čchianga na starosti predovšetkým ekonomickú agendu, bol okrem iného zodpovedný aj za chod Troch roklin, najväčšej vodnej elektrárne na svete. Po skončení funkčného obdobia vo funckii vicepremiéra odišiel v roku 2018 na dôchodok.
Obvinenie zo znásilnenia.
V októbri 2021 ho na sociálnej sieti Weibo v rámci čínskej verzie hnutia MeToo obvinila známa čínska tenistka Pcheng Šuaj zo znásilnenia. Podľa vyjadrenia Pcheng, Čang s ňou mal romantický pomer v roku 2011 a v roku 2018 ju za pomoci svojej manželky znásilnil. Pchengovej post bol zo sociálnej siete stiahnutý do pol hodiny a ona sama sa na niekoľko týždňov neukázala na verejnosti, čo vyvolalo obavy o jej bezpečnosť. Pod hashtagom #WhereIsPengShuai (#KdeJePchengŠuai) jej na sociálnych sietiach vyjadrilo podporu množstvo známych tenistov, vrátane Novaka Đokovića či Naomi Osakovej. Ženská tenisová asociácia WTA v reakcii na dianie zrušila tenisové turnaje v Číne.
Tris

Tris alebo tris(hydroxymetyl)aminometán, prípadne trometamín alebo THAM, je organická zlúčenina, ktorej vzorec je (HOCH2)3CNH2. V biochémii a molekulárnej biológii sa veľmi často sa používa v tlmivých roztokoch, napríklad TAE a TBE pufroch, obzvlášť pre nukleové kyseliny. Tris obsahuje primárny amín a teda podstupuje bežné reakcie amínov, ako je kondenzácia s aldehydmi. V roztoku tris takisto komplexuje kovové ióny. V medicíne sa tris občas používa ako liečivo, podáva sa na jednotke intenzívnej starostlivosti ako tlmivý roztok pri vážnej metabolickej acidóze v špecifických prípadoch. Niektoré lieky sú uvedené ako „trometamínová soľ“, napríklad „ketorolac trometamol“ alebo hemabát (karboprost ako soľ trometamínu).
Tlmiace vlastnosti.
Konjugovaná kyselina trisu má p"K"a 8.07 pri 25 °C, čo znamená, že efektívne tlmí v rozmedzí pH od 7.1 po 9.1 (p"K"a ± 1) pri izbovej teplote.
Príprava.
Tris sa priemyselne vyrába kondenzáciou nitrometánu s formaldehydom v zásaditom prostredí, čím vzniká medziprodukt (HOCH2)3CNO2, ktorý sa následne hydrogenuje za vzniku konečného produktu.
Použitie.
Použiteľné rozmedzie trisu (pH 7–9) odpovedá fyziologickému pH pre väčšinu živých organizmov. Vďaka tomu a jeho nízkej cene je to jeden z najbežnejších tlmivých roztokov v biologických a biochemických laboratóriách. Tris sa takisto používa ako primárny štandard na štandardizáciu kyslých roztokov na chemickú analýzu.
Tris sa používa na zvýšenie permeability bunkových membrán. Je súčasťou vakcíny Moderna na COVID-19 a vakcíny Pfizer-BioNTech na COVID-19 na použitie pre deti od 5 do 11 rokov.
Medicína.
Tris (v tomto kontexte bežne známy ako THAM) sa používa ako alternatíva sódy bikarbóny pri liečbe metabolickej acidózy.
Hucqueliers

Hucqueliers môže byť:
Veľká Ostrá (Tribeč)

Veľká Ostrá () je vrch v pohorí Tribeč. Leží nad obcou Veľké Pole, približne juhovýchodne od Partizánskeho.
Poloha.
Nachádza sa v severnej časti pohoria, v geomorfologickom podcelku Rázdiel a časti Skýcovská vrchovina. Vrchol leží na pomedzí Nitrianskeho a Banskobystrického kraja, na hranici okresov Zlaté Moravce a Žarnovica a zasahuje na katastrálne územie obcí Skýcov a Veľké Pole. Východne od vrchu prechádza cesta II/512, spájajúca Oslany a Žarnovicu cez Veľké Pole.
Opis.
Veľká Ostrá je najvyšším vrchom severnej časti pohoria. Nepatrne nižší Hrubý vrch () susedí severozápadným smerom, severne leží Dobrotín (), na východe vrch Stráž (), juhovýchode Sokolec () a juhozápadným smerom Mníchová (Rázdiel) (). Vrch leží v povodí rieky Nitry; na západných svahoch pramení Drahožica, východné odvodňujú prítoky Oslianskeho potoka, oba smerujúce severným smerom. Juhovýchodné svahy odvodňujú prítoky Hostianskeho potoka do Žitavy. Najbližšími sídlami sú na východe ležiaca obec Veľké Pole, severne situovaná Radobica a juhozápadne položený Skýcov. 
Výhľady.
Lesný porast Veľkej Ostrej poskytuje veľmi obmedzený rozhľad, no i to iba z miest s riedkou vegetáciou. Viditeľné sú najmä okolité vrchy pohoria a susedná južná časť Vtáčnika. Z vhodných lokalít možno pozorovať tiež Považský Inovec, Strážovské vrchy, Štiavnické vrchy a Pohronský Inovec.
Prístup.
Na vrchol nevedie značený chodník, preto prístup vedie z okolitých sídiel. Východne vedie i cesta II/512, ktorá uľahčuje prístup do inak pomerne odľahlej oblasti. Sedlom na severozápade prechádza zokruhovaná značená trasa z Veľkých Uheriec, z ktorej sa dá odbočiť na vrchol.
Tom Hardy

Edward Thomas „Tom“ Hardy (* 15. september 1977, Londýn, Anglicko) je britský filmový herec a producent.
Kariéra.
Študoval na Richmond Drama School a Drama Centre London. V televízí po prvýkrát debutoval v roku 2001 v seriáli "Bratstvo neohrozených", kde hral vojaka Johna Janoveca. Na filmovom plátne sa prvý krát objavil toho istého roku vo filme "Čierny jastrab zostrelený". Veľkú rolu zápornej postavy, prétora Shinzona, dostal vo sci-fi filme ' (2002). V priebehu prvného desaťročia 21. storočia hral napr. vo filmoch: "Po krk v extáze", "Mária Antoinetta", "Potopa", "RocknRolla" či "Bronson". Za rolu vo filme "Počiatok" bol nominovaný na cenu Saturn. Hral aj zápornu rolu v Batmanovskom filme "Návrat Temného rytiera" (2012) a v snímke ' (2015), stvárnil titulnú rolu Maxa Rockatanského. Hlavnú rolu Eddieho Brocka/Venoma si zahral v komiksových filmoch "Venom" (2018) a "" (2021).
Renegade (Thin Lizzy)

Renegade je jedenásty štúdiový album írskej skupiny Thin Lizzy. Vyšiel v novembri 1981 prostredníctvom Vertigo Records a spolu s členmi kapely ho produkoval Chris Tsangarides. Umiestnil sa na 38. mieste britskej hitparády. Ide o prvý album skupiny, na ktorom hral Darren Wharton ako jej člen (podielal sa už na predchádzajúcom albume "Chinatown", ale nie ako člen) a druhý a zároveň posledný album s gitaristom Snowym Whiteom.
Zoznam skladieb.
Remastrovaná a rozšírená edícia albumu "Renegade" vyšla 23. septembra 2013 a obsahuje päť bonusových skladieb:
Medley

Medley (v preklade "zmes") je skladba zložená z častí existujúcich skladieb, zvyčajne troch, hraných po sebe a niekedy prekrývajúcich sa piesní. Bežné sa medley vyskytuje v populárnej hudbe a väčšinou sú to skôr piesne ako inštrumentálne skladby. Medley, ktorý je sériou remixov, sa nazýva megamix, často so skladbami určenými pre jedného interpreta alebo pre populárne skladby z daného roku alebo žánru. Cover verzia, ktorá kombinuje prvky viacerých už existujúcich skladieb, je "cover medley".
Medley je najbežnejšou formou predohry pre inscenácie muzikálov.
V latinskej hudbe sú medley známe ako "potpourrís" alebo "mosaicos"; posledne menované pomenovanie spopularizovali umelci ako Roberto Faz a Billo Frómeta a najčastejšie pozostávajú zo žánrov bolero, guaracha, merengue alebo conga.
Steve Jones (hudobník)

Stephen Philip „Steve“ Jones (* 3. september 1955, Shepherd’s Bush, Londýn, Anglicko) je britský rockový gitarista, spevák, herec a rozhlasový DJ, jeden zo zakladajúcich členov punk rockovej skupiny Sex Pistols. Neskôr bol spolu s bubeníkom tejto skupiny, Paulom Cookom, členom superskupiny The Greedies a potom skupiny The Professionals. Ďalej bol členom superskupiny Chequered Past a tiež vydal dva sólové albumy.
Fakultná nemocnica s poliklinikou J. A. Reimana Prešov

Fakultná nemocnica s poliklinikou J. A. Reimana Prešov je štátnou príspevkovou organizáciou s právnou subjektivitou zriadenou na poskytovanie ambulantnej a ústavnej zdravotnej starostlivosti riadenou Ministerstvom zdravotníctva Slovenskej republiky. V areáli nemocnice sú okrem lôžkovej časti desiatky ďalších zariadení. Kam patria ambulancie odborných lekárov, zariadenia spoločných vyšetrovacích a liečebných zložiek (SVaLZ), zariadenia na poskytovanie jednodňovej zdravotnej starostlivosti, stacionáre a lekáreň. Nemocnica poskytuje ústavnú aj ambulantnú zdravotnú starostlivosť predovšetkým poistencom Všeobecnej zdravotnej poisťovne, poisťovne Dôvera a Union.
História.
Dňa 28. októbra 1928 začali s jej výstavbou a koncom roka 1934 bola nemocnica dokončená. Pomenovaná bola po prvom československom prezidentovi, T. G. Masarykovi. Pre verejnosť začala slúžiť v januári 1935. Komplex nemocnice tvorilo 7 budov. V roku 1947 sa táto nemocnica zlúčila s nemocnicou v areáli bývalej Vojenskej nemocnice na Reimanovej ulici. V roku 1960 bola zriadená Nemocnica s poliklinikou. 17. decembra 2004 pri novorodeneckom oddelení Fakultnej nemocnice s poliklinikou J. A. Reimana otvorili hniezdo záchrany. Do roku 2020 tam bolo umiestnených 9 detí. V roku 2008 v ňom boli prvýkrát na Slovensku odložené dvojičky.
Rozvoj nemocnice.
Projekt stratégie a rozvoja Fakultnej nemocnice s poliklinikou J. A. Reimana Prešov z 25. novembra 2020 uvádza, že v nemocnici je ročne hospitalizovaných 45 tisíc pacientov, ambulantne ošetrených je 443 tisíc pacientov, vykoná sa 15 700 operácií, narodí sa 2 500 novorodencov. Nemocnica má 1 233 lôžok. Jej spádová oblasť je Prešovský samosprávny kraj s viac ako 825 tisíc obyvateľmi. V roku 2020 mala nemocnica 462 lekárov, 1429 sestier, 304 zdravotníckych pracovníkov, a 360 iných zdravotníckych pracovníkov. Nemocnica má 14 kliník a 26 oddelení. Spolupracuje s Fakultou zdravotníckych odborov Prešovskej univerzity. Kliniky vedie jeden profesor a 5 docentov. 
V roku 2021 INEKO, ocenil Fakultnú nemocnicu v Prešove, v kategórii štátne univerzitné a fakultné nemocnice, pridelením 6. miesta z 11 hodnotených nemocníc. Hodnotenie zahrňovalo kvalitu poskytovanej zdravotnej starostlivosti, operačných skúseností lekárov, náročnosti diagnóz, spokojnosti pacientov, hospodárenia a transparentnosti.
Poloha nemocnice.
Areál nemocnice sa rozprestiera vo východnej časti mesta na vrchu Tábor, 286 metrov nad morom. Dostupná je autobusmi SAD a mestskou hromadnou dopravou linkami číslo 10, 12, 15, 19, 21, 29, 35 a 43. Obklopujú ju ulice Jána Hollého, Šafárikova, Dilongova a Sládkovičova. Osobnými autami je dovolený vstup do nemocničného areálu z ulice Jána Hollého a Sládkovičovej nielen pre zamestnancov ale aj pacientov.
Josip Bozanić

Josip kardinál Bozanić (* 20. marca 1949, Rijeka) je chorvátsky rímskokatolícky kňaz, arcibiskup záhrebský a kardinál.
Kňaz.
Študoval v seminári v Pazine a tiež na teologických fakultách v Rijeke a Záhrebe. Kňazské svätenie prijal 29. júna 1975 v Krku. Svätil ho biskup Karmelo Zazinović, neskôr bol jeho sekretárom a zároveň kaplánom v jednej z farností diecézy Krk. V roku 1979 odišiel na doplňujúce štúdiá do Ríma, ktoré ukončil diplomom z teológie na Pápežskej univerzite Gregoriana a z kanonického práva na Pápežskej lateránskej univerzite. V roku 1986 sa vrátil do krkskej diecézy, kde zastával funkciu kancelára biskupskej kúrie a generálneho vikára (1987 – 1989).
Biskup.
Dňa 10. mája 1989 bol menovaný biskupom-koadjutorom v Krku, biskupské svätenie prijal 25. júna. Svätil ho záhrebský arcibiskup, kardinál Kuharić. V novembri 1989, po tom, čo biskup Zazinović odišiel na odpočinok, sa ujal riadenia diecézy. V júli 1997 sa stal arcibiskupom Záhrebu a nahradil vo funkcii kardinála Kuharića. 
Vykonával funkciu predsedu Biskupskej konferencie Chorvátska v rokoch 1997 – 2007 a potom znova od roku 2012. V rokoch 2001 – 2011 bol tiež podpredsedom "Rady európskych biskupských konferencií".
Kardinál.
Za kardinála ho menoval pápež Ján Pavol II. pri konzitóriu 21. októbra 2003. V januári 2005 reprezentoval pápeža ako jeho zvláštny vyslanec na oslavách svätej Anastázie, patrónky Zadaru pri príležitosti výročia 1700 rokov jej mučeníckej smrti. V júli 2013 bol pápežským vyslancom pri pútnickej bohoslužbe na Velehrade pri príležitosti 1150. výročia príchodu svätých Cyrila a Metoda na Veľkú Moravu.
Pápež František prijal zrieknutie sa úradu arcibiskupa Záhrebu dna 15. apríla 2023 .
Zdroj.
súčasnosť
Sulfónová kyselina

Sulfónové kyseliny sú organické zlúčeniny, ktoré obsahujú skupinu –SO3H. Patria medzi organosírne zlúčeniny a ich všeobecný vzorec je RSO3H, kde R je alkylová alebo arylová skupina. Skupinu –SO3H možno zapísať i ako –SO2–OH, takže sa skladá zo sulfónu a hydroxylovej skupiny. Sulfónové kyseliny možno vnímať ako deriváty kyseliny sírovej, kde je jedna hydroxylová skupina nahradená organickým substituentom. Soli a estery sulfónových kyselín sa nazývajú sulfonáty. 
Organické názvoslovie.
V organickom názvosloví sa sulfónová skupina označuje príponou -sulfónová kyselina, ak je to skupina s najvyššiou prioritou, alebo predponou sulfo-.
Príprava.
Alkylsulfónové kyseliny vznikajú sulfoxidáciou alebo hydrolýzou ich sulfochloridov.
Arylsulfónové kyseliny (nazývané i arénsulfokyseliny alebo arylsulfokyseliny), teda kyseliny aromatických zlúčenín, vznikajú sulfonáciou. Zavedením sulfónovej skupiny do aromatických zlúčenín možno zvýšiť ich rozpustnosť vo vode.
Reakcie.
Použitím silnej zásady sa deriváty kyseliny benzénsulfonovej menia na fenoly:
Mike Hammond

Michael Hammond (* 21. február 1990, Brighton, Anglicko† 19. júl 2023, Shawnigan Lake, Britská Kolumbia, Kanada) bol britský hokejový útočník. Reprezentoval Veľkú Britániu dvakrát na majstrovstvách sveta v ľadovom hokeji, v rokoch 2019 a 2021. Zahynul pri autonehode vo veku 33 rokov.
Hokejová kariéra.
Klubová kariéra.
Narodil sa v Anglicku, ale vyrastal v Kanade, kde so športom na ľade aj začínal. V sezóne 2015/16 sa stal profesionálnym hokejistom. Ročník odohral v nižšej zámorskej súťaži ECHL v tímoch Cincinnati Cyclones a Brampton Beast.
Od sezóny 2016/17 pôsobil na britských ostrovoch v najvyššej tamojšej súťaži EIHL. Začínal v škótskom klube Braehead Clan, od roku 2017 bol potom hráčom anglického Manchesteru Storm, v ktorom vytrval do ročníka 2018/19.
Následne sa presunul do druhej nemeckej ligy, kde odohral jeden ročník. V sezóne 2020/21 sa mal stať posilou extraligového Zvolena. Za mužstvo zo Slovenska ale napokon naskočil iba do piatich prípravných stretnutí, po ktorých sa ho vedenie mužstva rozhodlo vyradiť zo súpisky. Hammond napokon odohral ročník v dánskej lige.
V sezóne 2021/22 pôsobil v tretej nemeckej lige v tíme Hannover Scorpions, odkiaľ sa pred štartom sezóny 2022/23 presunul naspäť na britské ostrovy, kde sa stal novou posilou Nottinghamu Panthers.
Reprezentácia.
Hammond mal dvojité kanadsko-britské občianstvo. Veľkú Britániu prvýkrát reprezentoval na majstrovstvách sveta nižšej divízie v roku 2018. Na turnaji získal dva body za asistencie v piatich zápasoch a ostrovnému štátu dopomohol k prvému postupu do elitnej kategórie od roku 1994.
Na súpiske Spojeného kráľovstva nechýbal ani na majstrovstvách sveta v Bratislave a v Košiciach. Na šampionáte patril medzi najlepších hráčov Veľkej Británie, so štyrmi gólmi bol najlepším strelcom a zároveň najproduktívnejším hráčom svojho tímu. Dobrým výkonom v Košiciach pomohol svojmu družstvu k zotrvaniu v najvyššej kategórii.
Hammond reprezentoval Veľkú Britániu aj na šampionáte v lotyšskej Rige v roku 2021. V siedmich zápasoch opäť zapísal štyri body, tentoraz za dva góly a dve prihrávky.
Hammond sa do reprezentačného tímu vrátil v roku 2023 na majstrovstvách sveta nižšej divízie. Piatimi bodmi (dva góly a tri asistencie) pomohol Britom k návratu medzi hokejovú elitu.
Smrť.
Mike Hammond zahynul pri dopravnej nehode v júli 2023 na kanadskom ostrove Shawnigan Lake. Mal tridsaťtri rokov.
Roman Samotný

Mgr. Roman Samotný (* Trenčín) je slovenský žurnalista, LGBTI+ aktivista a dídžej. Je majiteľom kaviarne Tepláreň, kde bol 12. októbra 2022 spáchaný teroristický čin.
Životopis.
Navštevoval gymnázium v Novom Meste nad Váhom. Už na strednej škole sa venoval ekologickému a ľudsko-právnemu aktivizmu. Od svojich 16 rokov je "out". Vyrastanie ako queer človek v slovenskej spoločnosti považuje za traumatizujúce.
Na Filozofickej fakulte Univerzity Komenského v Bratislave v roku 2007 vyštudoval žurnalistiku a získal magisterský titul. V prvom ročníku začal stážovať v televízii a v treťom bol dramaturgom TV Joj. Pracoval aj ako redaktor v tlačovej agentúre SITA a týždenníku Plus 7 dní. Žurnalistike sa aktívne venoval viac ako 12 rokov. Písal aj scenáre pre "Silnú zostavu" v RTVS.
V 25 rokoch však vyhorel a začal hľadať nové smerovanie. Pre Iniciatívu Inakosť sa začal v roku 2010 podieľať na organizácii Filmového festivalu inakosti, stal sa jeho PR manažérom. Pracuje tiež ako dídžej pod menom DJ Vesnu. Založil tiež platformu "Queer Slovakia", ktorá zahŕňa niekoľko queer podujatí v Bratislave a online časopis "queerslovakia.sk" s informáciami pre queer komunitu. Tepláreň v rámci nej založil v roku 2015. Jeho cieľom bolo vytvoriť priestor, "„v ktorom sa mohol cítiť dobre každý“". Navštevovali ju aj ľudia mimo LGBTI+ komunity.
Do širšieho povedomia sa dostal po teroristickom útoku, ktorý sa uskutočnil 12. októbra 2022 pred jeho kaviarňou. Samotný sa stal následne hovorcom LGBTI+ ľudí. Po útoku zvažoval zatvorenie kaviarne, pre silnú podporu sa rozhodol podnik nezatvoriť. Podieľal na aj iniciatíve "Ide nám o život", ktorá spojila viac ako 50 občianskych organizácií a spustila projekt "Sme Tepláreň".